આ સિવાય શહેરના ડોક્યુમેન્ટ્સ અને જાહેરાતોમાં શહેરના પ્રતિક તરીકે ચબૂતરાનો ઉપયોગ કરવા બદલ પણ વિરોધ વ્યક્ત કરવામાં આવ્યો છે. PILમાં દલીલ કરવામાં આવી છે કે, ચબૂતરો 19મી સદીનું પ્રતિક છે અને તેને શહેરના પ્રતિક તરીકે દર્શાવવું શહેરની વર્ષો જૂના અને અત્યંત મહત્વની ઈન્ડો-ઈસ્લામિક આર્કિટેક્ચરનું અપમાન છે. જ્યારે દુનિયાભરના પ્રવાસીઓ અમદાવાદની મુલાકાતે આવતા હોય છે ત્યારે આ પ્રકારનું પ્રતિક ગેરમાર્ગે દોરનારું બને છે.